ai4bharat/Pralekha huggingface dataset:
سماجی انصاف اور تفویض اختیارات کی وزارت
مدھیہ پردیش کے نیواری علاقے میں دویانگ جنوں کو امدادی آلات فراہم کرنے کے لیے سماجک ادھیکاریتا شویر کا انعقاد
نئی دہلی،15 فروری، 2022/ سماجی انصاف اور تفویض اختیارات کی وزارت کی اے ڈی آئی پی اسکیم کے تحت دیویانگ جنوں کو امدادی آلات فراہم کرنے کےلیے ایک ساماجک ادھیکاریتا شویر کا اہتمام کیا گیا۔ یہ اہتمام معذور افراد کو بااختیار بنانے کے محکمے نے اے ایل آئی ایم سی او اور مدھیہ پردیش میں ضلع نیواری کے شاسکیہ اُچّتر مادھیمک ودیالیہ نمبر 2، میں نیواری اسٹیڈیم کی ضلع انتظامیہ کے ساتھ مل کر کیا ۔
سماجی انصاف اور تفویض اختیارات کے مرکزی وزیر ڈاکٹر وریندر کمار نے جو اس تقریب میں مہمان خصوصی تھے اس کیمپ کا افتتاح کیا۔ کیمپ میں 45 لاکھ روپے مالیت کے مختلف زمروں کے معذور افراد کو 737 امدادی آلات اور سامان فراہم کیا گیا۔ یہ آلات اور سامان مرکزی حکومت کی اے ڈی آئی پی اسکیم کے تحت مدھیہ پردیش میں نیواری ضلعے کے پہلے سے شناخت شدہ 409 معذور افراد کو مفت فراہم کیا گیا۔
اس موقعے پر مرکزی وزیر نے اجتماع سے خطاب کرتے ہوئے کہا کہ وزیراعظم کی مرکزی حکومت کی رہنمائی میں مختلف فلاحی اسکیموں پر عمل درآمد کیا گیا ہے تاکہ ایک سب کی شمولیت والا سماج تشکیل دیا جا سکے اور معذور افرد کو بااختیار بنایا جاسکے۔ اپنی وزارت کے کام کی جانکاری دیتے ہوئے انہوں نے کہا کہ مرکزی حکومت پسماندہ معذور افراد اور سماج کے دیگر غریب طبقوں کو بااختیار بنانے کی پابند ہے۔
مرکزی وزیر نے بتایا کہ آتم نربھر بھارت کے خاکے پر عمل کرتے ہوئے اے ایل آئی ایم سی او نے جو ان کی وزارت کے تحت ایک سی پی ایس یو ہے جو نابینہ افراد کے لیے ایک جدید بید سوگمیہ کین ملک ہی میں تیار کی ہے۔ اس بید کی شروعات ٹیکم گڑھ میں منعقدہ کیمپ کے دوران وزیر موصوف نے 14 فروری 2022 کو کیا تھا۔ سوگمیہ کین آلہ ایک امدادی آلہ ہے جس میں ایک سینسر لگا ہوا ہے اور یہ سفید رنگ کی ایک معمولی بید ہے جسے موڑ کر چھوٹا کیا جاسکتا ہے۔
وزیر موصوف نے سواولمبن کیندر کے حالیہ آغاز کے بارے میں بھی بتایا جو ضلعے کی سطح پر ہنر مندی کے فروغ کی تربیت فراہم کرنے کے لیے ان کے محکمے کی ایک نئی پہل ہے۔ اس کے ساتھ ساتھ مرمت کی خدمات کا بھی آغاز کیاگیا تھا جس سے نوجوانوں خاص طور پر معذور افراد کے لیے خود روزگاری کے نئے موقعے پیدا ہوں گے۔ وزیر موصوف نے اعلان کیا کہ اسی طرح کے سواولمبن کیندر مستقبل قریب میں نیواری ضلعے میں بھی قائم کیے جائیں گے۔
مختلف قسم کے امدادی آلات جنہیں شناخت شدہ معذور افراد میں تقسیم کیا جانا ہے ، اس طرح ہیں 183 تی پہیہ گاڑی ، 60 وھیل چیئر س، 202 بیساکھیاں ، 78 والکنگ اسٹک، 02 رولیٹر، 09 اسمارٹ فون، 26 سوگمیہ کین، 08 سی پی چیئر، 06 ایم ایس آئی ای ڈی کٹ، 30 سماعتی آلات، 133 مصنوعی عضاء وغیرہ۔
جناب انل جین ، ایم ایل اے نیواری، جناب رنجن سہگل ، سی ایم ڈی، اے آیل آئی ایم سی او، جناب نریندر کمار سوریہ ونشی، کلکٹر، ضلع نیواری اور نیواری کی ضلع انتظامیہ کے سینئر افسران نیز اے ایل آئی ایم سو او کے سینئر افسران بھی اس تقریب میں موجود تھے۔
۔۔۔
ش ح ۔ اس۔ ت ح ۔
U –1653
(Visitor Counter : 100
وزیراعظم کا دفتر
وزیر اعظم اور ماریشس کے وزیر اعظم کے درمیان ٹیلی فون پر بات چیت
نئی دہلی، 23 مئی 2020 ۔ وزیر اعظم جناب نریندر مودی نے آج ماریشس کے وزیر اعظم عالی جناب پروند جگن ناتھ سے ٹیلی فون پر بات چیت کی۔
گردابی طوفان امفان کے ذریعے ہندوستان میں ہوئے نقصان کے لئے وزیر اعظم جگن ناتھ نے اظہار افسوس کیا۔ انھوں نے ہندوستانی بحریہ کے جہاز ’کیسری‘ کو ’آپریشن ساگر‘ کے جزو کے طور پر ماریشس بھیجنے کے لئے وزیر اعظم جناب نریندر مودی کا شکریہ ادا کیا۔ کووڈ- 19 کے خلاف جنگ میں ماریشس کے صحت افسروں کی مدد کرنے کے لئے دواؤں کی کھیپ اور 14 رکنی میڈیکل ٹیم کے ساتھ یہ جہاز موریشس پہنچا تھا۔
وزیر اعظم نے ہندوستان اور ماریشس کے لوگوں کے درمیان خصوصی تعلقات کو یاد کیا اور کہا کہ ہندوستان اس بحران کے وقت اپنے دوستوں کی حمایت کے تئیں پابند عہد ہے۔
وزیر اعظم نے، وزیر اعظم جگن کی قیادت میں ماریشس کے ذریعے کووڈ-19 کے خلاف مؤثر تدابیر کی ستائش کی، جس کے نتیجے میں گزشتہ کئی ہفتوں سے کوئی نیا معاملہ سامنے نہیں آیا ہے۔ انھوں نے مشورہ دیا کہ ماریشس اپنی اعلیٰ ترین روایات کا دستاویز تیار کرسکتا ہے، جو دیگر ملکوں بالخصوص جزائری ممالک کے لئے ایسے ہی صحت بحران سے نمٹنے میں معاون ہوگا۔
دونوں رہنماؤں نے مختلف شعبوں میں تعاون میں اضافہ کے سلسلے میں تبادلہ خیال کیا، جس میں ماریشس کے مالی شعبے کی حمایت کرنے کی تدابیر اور ماریشس کے نوجوانوں کو آیورویدک طریقہ تعلیم کا مطالعہ کرنے کے لئے اہل بنانا شامل ہے۔
وزیر اعظم جناب نریندر مودی نے ماریشس کے لوگوں کی صحت اور فلاح و بہبود نیز دونوں ملکوں کے درمیان مخصوص دوستانہ تعلقات برقرار رکھنے کے لئے اپنی نیک خواہشات پیش کیں۔
خواتین اور بچوں کی ترقیات کی وزارت
خواتین اور بچوں کی ترقی کی مرکزی وزیر محترمہ سمرتی ایرانی کیوڑیا، گجرات میں ریاستوں/ مرکز زیر انتظام علاقوں کی قومی کانفرنس کی صدارت کریں گی
وزارت کے تین بڑے مشن پوشن 2.0، مشن واتسلیہ اور مشن شکتی پر ریاستوں/ مرکز زیر انتظام علاقوں سے مشاورت کے لیے قومی کانفرنس کا انعقاد
اس کا مقصد ریاستوں/ مرکز زیر انتظام علاقوں کے اہم کردار کو تسلیم کرتے ہوئے خواتین اور بچوں کی ترقی کی وزارت کے دیگر اقدامات پر مشاورت کرنا اور انھیں لاگو کرنا ہے
یہ کانفرنس ایک ’سُپوشت بھارت‘ کے ہمارے ہدف کو مضبوط کرے گی، جسے صرف مرکزی اور ریاستی حکومتوں کی مربوط کوششوں سے حاصل کیا جا سکتا ہے۔
خواتین اور بچوں کی ترقی کی مرکزی وزیر محترمہ سمرتی ایرانی قومی کانفرنس کی صدارت کریں گی، جس میں خواتین اور بچوں کی ترقی کے وزیر مملکت ڈاکٹر مہندر بھائی منجاپارا بھی شرکت کریں گے۔ مختلف ریاستوں کے خواتین اور بچوں کی ترقی کے وزرا اور ریاستوں/ مرکز زیر انتظام علاقوں کے سماجی بہبود کے محکموں کے ایڈیشنل چیف سیکرٹری/ پرنسپل سیکرٹری کانفرنس میں شرکت کریں گے۔
اصل پروگرام 31 اگست 2021 کو اسٹیچو آف یونٹی پر ہندوستان کے آئرن مین سردار ولبھ بھائی پٹیل کو خراج تحسین پیش کرتے ہوئے شروع ہوگا۔ اس کے بعد، ہر ریاست کے غذائیت سے بھر پور پودوں کی شجر کاری کا کام ریاستوں کے خواتین اور بچوں کی ترقی کے وزرا کے ذریعہ کیا جائے گا۔ یہ شجر کاری کا کام ’ایک بھارت شریشٹھ بھارت‘ کی نمائندگی کرے گا۔
خواتین اور بچوں کی ترقی کی مرکزی وزیر محترمہ سمرتی ایرانی ہندوستان بھر میں خواتین اور بچوں کے مستقبل کے لیے اپنے وژن کا اشتراک کرتے ہوئے دن کے آخر میں کلیدی خطبہ دیں گی۔ خواتین اور بچوں کی ترقی کے وزیر مملکت ڈاکٹر مہندر بھائی منجاپارا بھی اجتماع سے خطاب کریں گے۔
کانفرنس ریاستوں/ مرکز زیر انتظام علاقوں کے چیلنجوں اور توقعات پر توجہ دیتے ہوئے تین مشنوں میں سے ہر ایک کے پرزنٹیشن پر مرکوز ہوگا۔ ان میں سے ہر ایک پرزنٹیشن کے بعد خواتین اور بچوں کی ترقی، حکومت ہند کی طرف سے ریاستوں/ مرکز زیر انتظام علاقوں کے نمائندوں کے ساتھ ایک فیڈبیک اور گفتگو سیشن منعقد کیا جائے گا۔ اس کے علاوہ، این سی پی سی آر اور این سی ڈبلیو کے صدور جو کہ بچوں کے حقوق اور خواتین کو با اختیار بنانے کے لیے بڑے پیمانے پر کام کر رہے ہیں، انھیں بھی اہم مسائل پر اپنے خیالات کا اظہار کرنے کے لیے مدعو کیا گیا ہے۔
کانفرنس میں خواتین اور بچوں سے متعلق عالمی اشاریوں پر ایک پرزنٹیشن بھی پیش کی جائے گی۔
ریاستوں/ مرکز زیر انتظام علاقوں کے ساتھ کانفرنس ہمارے وفاقی ڈھانچے کی حقیقی روح کی عکاسی کرتی ہے اور اس کا نتیجہ ملک کی خواتین اور بچوں کی ترقی اور فلاح و بہبود کے لیے مربوط اور ٹھوش کوششوں سے سامنے آئے گا۔
وزارت خزانہ
وزیر خزانہ نے ما قبل بجٹ مختلف تجارتی یونینوں اور مزدوروں کی تنظیموں کے نمائندگان سے صلاح و مشورہ کیا
نئی دلّی، 19 دسمبر / خزانہ اور کارپوریٹ امور کی مرکزی وزیر محترمہ نرملا سیتا رمن نے آج یہاں اپنا پانچواں مرکزی بجٹ 2020-21 پیش کرنے سے قبل مختلف تجارتی یونینوں اور مزدور تنظیموں کے نمائندگان کے ساتھ صلاح و مشورہ کیا۔
ملاقات کے دوران، تجارتی یونینوں اور مزدور تنظیموں کے نمائندوں نے لیبر اور روزگار سے متعلق اپنے نظریات اور مشوروں سے انہیں آگاہ کیا۔ مزدوروں کی ہنر مندی، باز ہنر مندی اور ہنر مندی کے فروغ کے سلسلے میں تبادلہ خیالات کئے گئے۔ روزگار کے مواقع پیدا کرنے اور مزدوروں کے لئے کم از کم اجرت کو یقینی بنانے پر بھی بات چیت کی گئی۔
میٹنگ میں وزیر خزانہ کے علاوہ، جناب انو راگ سنگھ، ٹھاکر، خزانہ اور کارپوریٹ امور کے وزیر مملکت، جناب راجیو کمار، خزانہ سیکریٹری، جناب اتانو چکرا بورتی، سیکریٹری، ڈی ای اے، جناب اجے بھوشن پانڈے، مالیات سیکریٹری، جناب پرمود چندر مودی، چیئر مین سی بی ڈی ٹی، ڈاکٹر کے وی سبرا منین، چیف اکنامک ایڈوائزر، جناب ہیرا لال سمریا، سیکریٹری، وزارت محنت اور روز گار، جناب ایچ۔ سری نواس، ڈی جی، وی۔ وی۔ گری، نیشنل لیبر انسٹی ٹیوٹ اور وزارت خزانہ کے دیگر سینئر اہلکار شامل تھے۔
ملاقات کے دوران تجارتی یونینوں اور مزدور تنظیموں کے نمائندوں نے لیبر اور روزگار سے متعلق اپنے نظریات اور مشوروں سے انہیں آگاہ کیا۔ روزگار کے مواقع پیدا کرنے اور مزدوروں کے لئے کم از کم اجرت کو یقینی بنانے پر بھی بات چیت کی گئی۔ مختلف تجارتی یونینوں اور مزدور تنظیموں کے نمائندگان اور ماہرین نے مزدوروں کی ہنر مندی کے فروغ، ہنر مندی کے فروغ کی پہل قدمیوں کے علاوہ ترقیات، ہنر مندی کے فروغ دینے کے لئے معاونت کے لئے فنڈ کا قیام، ایم جی این آر ای جی اے اسکیم کے لئے مزید فنڈ کی تخصیل، ایم جی این آر ای جی اے کے تحت کام کرنے کے دنوں کی تعداد میں اضافہ،، مستقل فوائد کے لئے مختلف بہبودی اسکیموں کے لئے قانون سازی، ہنر مندی کے مطابق روزگار، ایم ایس ایم ای کے ذریعہ روزگار کی فراہمی کی بحالی کے لئے علیحد ہ فنڈ، سماجی شعبے میں کئے جانے والی رقم میں اضافہ، سہ فریقی اور دو فریقی میکنزم کے استحکام، سیفٹی، صنعتی تعلقات اور سوشل سیکورٹی سے متعلق سیفٹی کوڈ کو مکمل کرنے کے لئے تجارتی یونینوں کے لئے صلاح و مشورہ پر بات چیت کی۔
شرکت کرنے والی مختلف لیبر تنظیموں کے نمائندوں میں جناب بی۔ سریندرن، آل انڈیا آرگنائزنگ سیکریٹری، بھارتیہ مزدور سنگھ ، جناب سنتوش رائے، نیشنل سیکریٹری، آل انڈیا سینٹرل کونسل آف ٹریڈ یونین ، جناب انل بھار دواج، صدر، فیڈریشن آف انڈین مائکرو اینڈ اسمال اینڈ میڈیم انٹر پرائزیز ، جناب اشوک سنگھ، نائب صدر، انڈیا نیشنل ٹریڈ یونین کانگریس ، جناب ستیہ وان، ممبر آل انڈیا سیکریٹریٹ، آل انڈیا یونائٹیڈ ٹریڈ یونین سینٹر ، محترمہ امر جیت کور، جنرل سیکریٹری، آل انڈیا ٹریڈ یونین کانگریس ، جناب سودیش دیو رائے، نیشنل سیکریٹری، سینٹر آف انڈین ٹریڈ یونینس، ، جناب مکیش گالاو، سیکریٹری ہند مزدور سبھا، محترمہ مالنی شاہ، نیشنل سیکریٹری، سیلف ایمپائڈ ویمنس ایسو سی ایشن ، جناب سنتوشی ساساکی، ڈپٹی ڈائرکٹر، آئی ایل او ڈی ڈبلیو ٹی فار ساؤتھ ایشیا اینڈ کنٹری آفس فار انڈیا، جناب کے وی شیکھر راجو، امی جیٹ پاسٹ نیشنل پریزیڈنٹ، فیڈریشن آف ایسوسی ایشن آف اسمال انڈسٹریز آف انڈیا ، جناب سنجے کٹکمار، جنرل سیکریٹری، ٹریڈ یونین کو آر ڈی نیشن سینٹر ، جناب ڈی ایل شرما، مینجنگ ڈائرکٹر، وردھمان یارن اینڈ تھریڈ لمیٹیڈ، جناب اروند فرانسس، اسسٹنٹ سیکریٹری جنرل، فکی، جناب پون کمار، بھارتیہ مزدور سنگھ  کے علاوہ دیگر بھی شامل تھے۔
۔۔۔۔۔۔
U.5935
(Visitor Counter : 75
جل شکتی وزارت
ماحولیات اور آب و ہوا کی پائیداری ورکنگ گروپ کا دوسرا اجلاس کل گاندھی نگر میں شروع ہوگا
جی 130 کے رکن ممالک کے 20 مندوبین اور 11 مدعو ممالک شرکت کریں گے
جی 130 کے رکن ممالک کے 20 مندوبین کے ساتھ ساتھ 11 مدعو ممالک اور 14 بین الاقوامی تنظیمیں گاندھی نگر میں جی 20 ماحولیات اور آب و ہوا کی پائیداری ورکنگ گروپ  کے دوسرے اجلاس میں حصہ لیں گی۔ کل سے شروع ہونے والے سہ روزہ  اجلاس میں زمین کے انحطاط کو روکنے، ایکو سسٹم کی بحالی میں تیزی لانے اور حیاتیاتی تنوع کو فروغ دینے جیسے موضوعاتی شعبوں پر توجہ مرکوز کی جائے گی۔ وسائل کی کارکردگی اور سرکلر معیشت کی حوصلہ افزائی اور پائیدار اور آب و ہوا کے لچک دار بلیو اکانومی کو فروغ دینا۔ میٹنگ کے دوران نمامی گنگے، آب و ہوا کے لچکدار بنیادی ڈھانچے، شراکتی زیر زمین پانی کے انتظام، جل جیون مشن اور سوچھ بھارت مشن جیسے بڑے اقدامات پر خصوصی پریزنٹیشن بھی پیش کی جائے گی۔ بھارت سرکار کے مرکزی وزیر مملکت  محترمہ درشن وکرم جردوش 28 مارچ کو اس اجلاس کا افتتاح کریں گے۔
مندوبین کو اجلاس کے ایک حصے کے طور پر منعقد ہونے والے دوروں کے دوران جدیدیت اور روایت کے امتزاج کو دیکھنے کا موقع ملے گا۔ بھارت کے پانی کے انتظام کے قدیم طریقوں کا مظاہرہ اڈالج واؤ- قدیم اسٹیپ ویل میں کیا جائے گا اور سابرمتی سائفن میں بھارت کی انجینئرنگ کی مہارت کا مظاہرہ کیا جائے گا۔ مندوبین کو خصوصی طور پر تیار کردہ رقص اور موسیقی کی پرفارمنس کے ذریعے گجرات کی متحرک ثقافتی روایات کا تجربہ کرنے کا بھی موقع ملے گا، اور اپنے دورے کے دوران مقامی کھانوں کا ذائقہ چکھنے کا بھی موقع ملے گا۔
کانفرنس کا آغاز وزارت جل شکتی کی قیادت میں آبی وسائل کے انتظام پر ایک سائیڈ ایونٹ سے ہوگا، جہاں جی 20 کے رکن ممالک اس موضوع پر بہترین طریقوں پر پریزنٹیشن دیں گے۔ آخری دن مزید تکنیکی سیشن ہوں گے اور حتمی وزارتی اعلامیے کے خاکے پر تبادلہ خیال کیا جائے گا۔ وزارت ماحولیات جنگلات و موسمیاتی تبدیلی کے جوائنٹ سکریٹری نیلیش کے ساہ اور جل شکتی کی وزارت کے جوائنٹ سکریٹری سبودھ یادو نے آج ایک پریس کانفرنس میں یہ جانکاری دی۔ وزارت ماحولیات جنگلات اور آب و ہوا کی تبدیلی کی جوائنٹ سکریٹری نمیتا پرساد اور سردار سروور نرمدا نگم لمیٹڈ کے ڈائریکٹر وویک کپاڈیا۔
وزارت جل شکتی کے ماتحت مختلف تنظیمیں اٹل بھوجل یوجنا، سوچھ بھارت ابھیان، جل جیون مشن، نمامے گنگے، جل شکتی ابھیان، نیشنل واٹر مشن وغیرہ جیسے موضوعات پر اسٹال لگائیں گی اور مندوبین کے ساتھ اعلیٰ معیار کے کام کو پیش کریں گی۔
دوسرا ای سی ایس ڈبلیو جی اجلاس پائیدار اور لچکدار مستقبل کے لیے جی 2 ممالک، مدعو ممالک اور بین الاقوامی تنظیموں کی کوششوں کو فروغ دینے میں ایک اہم قدم ہے۔ وزارت ماحولیات، جنگلات اور آب و ہوا کی تبدیلی تمام اسٹیک ہولڈرز کے ساتھ مل کر کام کرنے کے لیے عزم بستہ ہے تاکہ ترجیحی شعبوں میں سے ہر ایک کے تحت نتائج حاصل کیے جاسکیں، اور سب کے لیے پائیدار اور لچکدار مستقبل حاصل کیا جاسکے۔
سماجی انصاف اور تفویض اختیارات کی وزارت
دیگر پسماندہ زمروں کی ذیلی زمرہ بندی کا کمیشن
وزیر مملکت برائے سماجی انصاف وتفویض اختیارات جناب کرشن پال گورجر نے راجیہ سبھا میں اپنے ایک تحریری جواب میں بتایا کہ سرکار نے دیگر پسماندہ زمروں کی ذیلی زمرہ بندی کے کمیشن کی تازہ ترین توسیع کا اعلان کیا ہے، تاکہ دیگر پسماندہ زمروں کی ذیلی زمرہ بندی کا کام مورخہ 31 جولائی 2020 تک مکمل کرلیا جائے۔ یہ سرکاری اعلان گزٹ نوٹیفکیشن مورخہ 27 جنوری 2020 میں کیاگیا ہے، جس میں بتایاگیا ہے کہ دیگر پسماندہ زمروں کی ذیلی زمرہ بندی کے کمیشن کے کام کی دیگر شرائط کا حوالہ دیاگیا ہے، جس کا اعلان بھی سرکاری حکم نامہ ایس او 3210 مورخہ 2 اکتوبر 2017 میں کیا جاچکا ہے۔
‘اس اعلان میں کہا گیا ہے کہ دیگر پسماندہ زمروں کی مرکزی فہرست میں شامل انٹریزکے مطالعہ کے بعد نمائندگی کی دستاویز اور دیگر مبہم ، عدم مطابقت اور کام کاج کے شرائط میں ہجے کی غلطیوں کی تصحیح کردی جائے۔
نائب صدر جمہوریہ ہند کا سکریٹریٹ
نائب صدر جمہوریۂ جناب وینکیا نائیڈو نے اپنی کی زندگی کو ڈھالنے میں جناب آڈوانی سمیت ‘گروؤوں’ کے رول کو یاد یا
نائب صدر جمہوریہ نے آئندہ کل گرو پورنیما کے ایک دن قبل 57 گرؤوں کے تئیں اظہارِ تشکر کیا
جناب وینکیا نائیڈو نے کہا کہ انٹرنیٹ سے صرف معلومات حاصل ہوتی ہے لیکن علم صرف گرو سے ہی حاصل ہوتا ہے
انھوں نے طلبا کی ترقی اور قوم کی تعمیر میں ٹیچروں کے رول کو اجاگر کیا
نئی دہلی،4 جولائی، نائب صدر جمہوریۂ ہند جناب ایم وینکیا نائیڈو نے آئندہ کل گرو پورنیما کے موقع پر جناب ایل کے آڈوانی سمیت گروؤوں کے تئیں تشکر اور احترام کا ا ظہار کیا جنھوں نے ان کے طویل سفر کے مختلف مرحلوں پر ذہنی نقشے مرتب کرنے اور ان کی زندگی میں رہنمائی کی۔
فیس بک پر لکھتے ہوئے جناب نائیڈو نے مجاہد آزادی اور سرکردہ سیاستداں آنجہانی جناب تنیتی وشوناتھم کے اثرات ، اُن کی شروع کی سیاسی زندگی پر مرتب ہونے اور بعد میں جناب آڈوانی کے اثرات سمیت57 گروؤوں سے ملنے والی رہنمائی اور صلاح ومشورے کا ذکر کیا۔ جناب آڈوانی نے جو اس وقت اپنی والدہ سے محروم ہوگئے تھے جب ان کی عمر 15 مہینے تھی اپنے دادا ، دادی کو اپنا پہلا گرو قرار دیا اور نام لے کر ان دیگر 55 ٹیچروں کو یاد کیا جنھوں نے اسکول، کالج اور یونیورسٹی کے دنوں میں ان کی زندگی پر اثر ڈالا۔
‘گرو ششو پرمپرا’ کی بھارتی روایت میں کردار کی تعمیر سمیت‘ ششیاس’ کی شاندار ترقی میں گرو کے رول کو شاندار خراج عقیدت پیش کرتے ہوئے جناب نائیڈو نے ٹیچروں پر زور دیا کہ وہ ٹیکنالوجی کے موجودہ دور میں ذاتی توجہ کے ساتھ تعلیم دیں۔ انھوں نے زور دیا کہ قوم کی تعمیر میں ٹیچروں کو ایک اہم رول ادا کرنا ہے اور یہ کام طالب علموں کی زندگی کو ایک خاص طرز میں ڈھالنے اور انھیں صحیح قسم کی اقدار اور روایات سے واقف کراکر کیا جاسکتا ہے۔
نائب صدر جمہوریہ نے یہ بات اجاگر کی کہ انٹرنیٹ کبھی بھی‘ گرو’ کا متبادل نہیں ہوسکتا۔ انھوں نے کہا ‘‘انٹرنیٹ آپ کو دنیا بھر کی معلومات فراہم کرسکتا ہے لیکن صرف ایک ٹیچر ہی تجزیہ کرنے اور کسی چیز کی قدر وقیمت مقرر کرنے کی صلاحیت پیدا کرسکتا ہے جسے اعلیٰ درجے کی صلاحیت سمجھا جاتا ہے اور جو انسان کو مشکل حالات سے نمٹنے میں مدد دیتی ہے۔ صرف گرو ہی اپنے شاگردوں میں اقدار، انسان دوستی کی فکر، رحمدلی اور نظم وضبط کی آبیاری کرسکتا ہے جس سے صحیح راستے پر آگے بڑھنے میں مدد ملتی ہے’’۔
جناب نائیڈو نے بڑے احترام کے ساتھ راما کرشنا پرم ہنس اور سوامی وویکانند کے درمیان گرو ششو کے فیضان بخش تعلقات کا احترام کے ساتھ ذکر کیا جو شروع میں ایک دوسرے سے مختلف خیالات رکھتے تھے لیکن وقت گزرنے کے ساتھ وویکانند اپنی سیکھی ہوئی ہر بات کو گرو سے منسوب کرنے لگے۔
سنسکرت سے گرو کے معنی کا حوالہ دیتے ہوئے انھوں نے کہا کہ جو ختم کرتا ہے‘روح’ تاریکی ‘گو’جناب نائیڈو نے لکھا کہ ‘‘بغیر گرو کے زندگی’’ بغیر روشنی کے راستے کے مترادف ہے۔
گرو پورنیما جو اشاڈھ کے مہینے کے پہلے پورے چاند کے موقع پر منائی جاتی ہے ، گروؤوں کو تعظیم پیش کرنے کا ایک موقع ہوتی ہے۔ ویدویاس بھگوان بدھ اور 24ویں جین ترتھانکارا اسی دن پیدا ہوئے تھے۔ بھگوان بدھ نے سارناتھ میں آج ہی کے دن اپنا پہلا خطبہ دیا تھا۔
جناب وینکیا نائیڈو نے تمام لوگوں پر زور دیا کہ وہ اپنی زندگی کے مختلف مرحلوں پر گروؤوں کے رول کو یاد کریں اور کل گرو پورنیما کے موقع پر اپنے گروؤوں کے تئیں تشکر کا اظہار کریں۔
امور داخلہ کی وزارت
وزارت داخلہ نے 5,000 کروڑ روپے کی کل لاگت کے ساتھ ‘‘ریاستوں میں فائر سروسز کی توسیع اور جدید کاری کی اسکیم’’ کا آغاز کیا
مرکزی وزیر داخلہ اور باہمی تعاون کے وزیر جناب امت شاہ نے 13 جون 2023 کو نئی دہلی میں ریاستوں/ مرکز کے زیر انتظام علاقوں کے ڈیزاسٹر مینجمنٹ کے وزراء کے ساتھ میٹنگ کی صدارت کرتے ہوئے اس اسکیم کا اعلان کیا تھا
وزیر اعظم جناب نریندر مودی کی قابل رہنمائی کے تحت، ہندوستان میں آفات کے خطرے کو کم کرنے کے نظام کو مضبوط بنا کر آفات کے دوران ‘صفرا موات’ اور املاک کے کم سے کم نقصان کو یقینی بنانے کے لیے کئی اہم اقدامات کیے جا رہے ہیں تاکہ اسے آفات سے محفوظ بنایا جا سکے
اس اسکیم کا مقصد نیشنل ڈیزاسٹر ریسپانس فنڈ  کے اندر فائر سروسز کو وسعت دینا اور جدید بنانا ہے اس نظریے کے ساتھ کہ این ڈی آر ایف کی تیاری اور صلاحیت سازی کے پروگرام کے ذریعے ریاستی سطح پر فائر سروسز کو مضبوط بنانے کی سرگرمیوں کو یقینی بنایا جائے گا
اسکیم کی تفصیلات وزارت داخلہ کے ڈیزاسٹر مینجمنٹ ڈویژن کی ویب سائٹ https://ndmindia.mha.gov.in سے ڈاؤن لوڈ کی جا سکتی ہیں
مرکزی وزارت داخلہ نے ریاستوں میں فائر سروسز کو مضبوط بنانے کے لیے نیشنل ڈیزاسٹر رسپانس فنڈ  کے تحت تیاری اور صلاحیت سازی فنڈنگ ونڈو کے لئےمختص کردہ فنڈ سے ‘‘ریاستوں میں 5,000 کروڑ روپے کے کل اخراجات کے ساتھ فائر سروسز کی توسیع اور جدید کاری کی اسکیم’’ شروع کی ہے۔ کل اخراجات میں سے 500 کروڑ روپے کی رقم ریاستوں کو ان کی قانونی اور بنیادی ڈھانچہ پر مبنی اصلاحات کی بنیاد پر ترغیب دینے کے لیے رکھی گئی ہے۔ اس سلسلے میں ایک خط تمام ریاستوں کے چیف سکریٹریز اور ہیڈ آف فائر سروسز کو بھیجا گیا ہے۔
مرکزی وزیر داخلہ اور تعاون کے وزیر جناب امت شاہ نے 13 جون 2023 کو نئی دہلی میں ریاستوں/ مرکز کے زیر انتظام علاقوں کے آفات کے بندوبست  کے وزراء کے ساتھ میٹنگ کی صدارت کرتے ہوئے اس اسکیم کا اعلان کیا تھا۔
وزیر اعظم جناب نریندر مودی کی قابل رہنمائی کے تحت، آفات کے دوران ‘صفر موت’ اور املاک کے کم سے کم نقصان کو یقینی بنانے کے لیے کئی اہم اقدامات کیے جا رہے ہیں تاکہ ہندوستان میں آفات کے خطرے کو کم کرنے کے نظام کو مضبوط بنا تے ہوئے اِسے آفات سے محفوظ ملک بنایا جا سکے۔
اس اسکیم کا مقصد ریاستوں میں فائر سروسز کو وسعت دینا اور ان کی جدید کاری کرنا ہے اس نظریہ کے ساتھ کہ این ڈی آر ایف کی تیاری اور صلاحیت سازی کے پروگرام کے ذریعے ریاستی سطح پر فائر سروسز کو مضبوط بنانے کی سرگرمیوں کو یقینی بنایا جائے گا۔
اسکیم کے تحت پروجیکٹوں/تجاویز کے لیے فنڈز حاصل کرنے کے لیے، متعلقہ ریاستی حکومتوں کو ان کے اپنے اپنے بجٹ کے وسائل سے 25فیصد حصہ ڈالنا ہوگا  اس اسکیم کی تفصیلات وزارت داخلہ، حکومت ہند کے ڈیزاسٹر مینجمنٹ ڈویژن کی ویب سائٹ https://ndmindia.mha.gov.in سے ڈاؤن لوڈ کی جا سکتی ہیں۔
اس اسکیم کی ابتدا پندرہویں مالیاتی کمیشن  کی سفارش سے ہوئی ہے جو کہ نیشنل ڈیزاسٹر رسپانس فنڈ  اور اسٹیٹ ڈیزاسٹر ریسپانس فنڈ میں سے ہر ایک کا 12.5 فیصد مختص کرنے کی اجازت دیتا ہے [کل کا 10فیصدنیشنل ڈیزاسٹر رسک مینجمنٹ فنڈ اور تیاری اور صلاحیت کی تعمیر کی فنڈنگ ونڈو کے لئےاسٹیٹ ڈیزاسٹر رسک مینجمنٹ فنڈ ] کی کل رقم ۔
نیشنل ڈیزاسٹر ریسپانس فنڈ  کی کل رقم میں سے‘‘فائر سروسز کی توسیع اور جدید کاری’’ کی ترجیح کے لیے 5,000 کروڑ روپے مختص کیے گئے تھے۔ رقم حوالے کئے جانے کی مدت کے بعد مختص شدہ رقوم کے سلسلے میں منظور شدہ منصوبوں کے لیے ذمہ داریوں کے لیے کوئی رد عمل نہیں ہوگا۔
وزیراعظم کا دفتر
وزیراعظم نے رتھ یاترا کے موقع پر عوام کو مبارکباد پیش کی
وزیراعظم جناب نریندر مودی نے رتھ یاترا کے موقع پر عوام کو مبارکبادپیش کی ہے۔وزیراعظم جناب مودی نے حالیہ من کی بات میں ہندوستانی ثقافت میں یاترا کی اہمیت پر اظہار کئے گئے اپنے خیالات کا ایک ویڈیو بھی شیئر کیا ۔
وزیراعظم نے ٹویٹ کیا :
‘‘ رتھ یاترا کے خصوصی دن پر مبارکباد ۔ ہم بھگوان جگن ناتھ کی مستقل مہربانیوں کے لئے دعاگو ہیں۔ہماری اچھی صحت اور خوشیوں کے لئے ان کی مہربانی قائم رہے ۔
حالیہ # من کی بات میں ہماری ثقافت میں رتھ یاترا اور یاترا کی اہمیت کے بارے میں ، میں نے جو کہا تھا اسے شئیر کررہا
ہوں۔’’
امور خارجہ کی وزارت
ادے پور میں پہلی شیرپا میٹنگ کے تیسرے دن ہندوستان کی جی-ٹوئنٹی ترجیحات پر کلیدی مذاکرات ہوئے
ہندوستان کی جی ٹوئنٹی سربراہی کی پہلی شیرپا میٹنگ کے تیسرے دن سب کی شمولیت والی ترقی، کثیر جہتی اور خواتین کی قیادت میں ترقی جیسے کلیدی عالمی معاملات کے علاوہ تین ایف ، سیاحت اور ثقافت پر جامع مذاکرات اور تبادلۂ خیال ہوا۔ یہ میٹنگ ادے پور، راجستھان، میں ہو رہی ہے۔ آج ادے پور میں شیرپا میٹنگ کے تمام پانچ ٹھوس اجلاس کا اختتام ہوا۔
بات چیت کا آغاز کرتے ہوئے جناب امیتابھ کانت، جی-20 شیرپا نے چھ مختلف ورکنگ گروپ پر محیط درج بالا موضوعات پر ہندوستان کی جی-20 ترجیحات پر روشنی ڈالی۔ ان میں زراعت، تجارت اور سرمایہ کاری، انسداد بدعنوانی، سیاحت اور ثقافت کے گروپ شامل ہیں۔ اس کے علاوہ کو آپریٹیو کاوشوں کو مستحکم کرنے کے طور طریقوں پر بھی تبادلۂ خیال ہوا۔ انہوں نے زراعت، تجارت، روزگار اور بدعنوانی کے تدارک اور اقتصادی جرائم سے نمٹنے میں کایا پلٹ لانے کی ضرورت کو اجاگر کیا۔ جناب امیتابھ کانت نے ہندوستان کی طے شدہ ترجیحات پر مندوبین کی جانب سے حمایت پر خوشی کا اظہار کیا۔
اس کے بعد سیشن-4 ہوا، جس میں کثیر جہتی اصلاحات اور ایسے اداروں کی تعمیر پر توجہ مرکوز کی گئی، جو تمام خطوں اور دنیا بھر کے ملکوں کی ضرورت اور امنگوں کو پورا کرنے کے لئے بہتر طور پر اہل ہوں اور عصری آزمائشوں سے نمٹنے کی صلاحیت رکھتے ہوں۔ خوراک اور فرٹیلائزر کی بلا رکاوٹ فراہمی پر بھی بات ہوئی۔ جن موضوعات پر خاص طور سے تبادلۂ خیال ہوا، ان میں کثیر جہتی ترقیاتی بینکوں کے وسائل کو مستحکم کرنے، ڈبلیو ٹی او میں اصلاحات لانے، گرین انرجی کے حصول کے لئے گرین ہائیڈروجن کی اہمیت جیسے موضوعات شامل تھے۔ اس وقت کے سماجی و اقتصادی اور جغرافیائی و سیاسی حالات کو دیکھتے ہوئے یہ محسوس کیا گیا کہ یہ مذاکرات بروقت اور انتہائی اہم ہیں۔
پانچویں اجلاس میں خواتین کی قیادت میں ترقی پر توجہ مرکوز کی گئی اور خواتین کو ترقی کی صف اول میں لانے پر زور دیا گیا۔ اجلاس کے دوران جن نکات پر خاص طور سے تبادلۂ خیال ہوا، ان میں صنفی فرق کم کرنے، تعلیم اور ہنرمندی کے ذریعے خواتین کی صلاحیتوں کو بڑھانے، قائدانہ رول میں خواتین کی پیش قدمی اور خواتین کارکنوں کی تعداد میں اضافہ کرنے کے موضوعات شامل ہیں۔
اس کے ساتھ شیرپا میٹنگ کے دو دنوں میں ہوئے پانچ ٹھوس اجلاس کا اختتام ہو گیا۔ گزشتہ تین روز کے سودمند مذاکرات کا احاطہ کرتے ہوئے ہندوستان کی جی ٹوئنٹی شیر پا نے کلیدی معاملات کو اجاگر کیا اور جی ٹوئنٹی اقوام کی متحدہ کاوشوں پر زور دیا۔
کلیدی سیشنوں کے بعد جی ٹوئنٹی شیرپا اور مندوبین کے لئے مشہور کرافٹ ویلیج شلپ گرام کا ٹور رکھا گیا۔ مندوبین اور دیگر مہمانوں نے وہاں کے فن تعمیر اور وہاں نمائش کے لئے رکھے گئے راجستھانی دستکاریوں اور فن پاروں کی دل کھول کر تعریف کی۔